Anti-xenofobie-optog vandag in Jhb‘n Vredesoptog teen xenofobie wat in Durban gehou is. Foto: Verskaf Volgens die organiseerders van die optog, wat verskeie gemeenskapsorganisasies en vakbonde insluit, is die doel om die “oorweldigende verwerping van hierdie gruwelike dade” te toon. Tydens ŉ soortgelyke optog verlede week in Durban het die polisie met ŉ groep wat die geleentheid probeer ontwrig het, gebots. Intussen is ŉ lid van die Ekonomiese Vryheidsvegters (EFF) Maandag in die been geskiet in Alexandra in Johannesburg toe Julius Malema, die partyleier, gevra het dat die geweld teen buitelanders beëindig word. Die geweld het ongeveer drie weke gelede in Durban begin en na Johannesburg versprei. Minstens sewe mense het reeds in die aanvalle gesterf en duisende is ontwortel. Die Zoeloe-koning Goodwill Zwelithini word daarvoor blameer dat hy die geweld begin het toe hy in Maart aan ondersteuners in Pongola, KwaZulu-Natal, gesê het dat buitelanders hul tasse moet pak en gaan. Hy het ontken dat hy dit gesê het en het Maandag die skuld op ŉ derde party en die media vir aanhitsing van die geweld gepak. News24